stanford-oval/wikipedia huggingface dataset:
ออดิชันออนไลน์
โหมด > โหมด Battle Party

การเล่นในโหมด Battle Party นั้น ผู้เล่นจะต้องเต้นแข่งเดิมพันเงิน Den กับ NPC (Non-Player-Character ซึ่งเป็นระบบคอมพิวเตอร์) ให้ชนะเพื่อให้ได้เงินเด็นเป็นเงินรางวัลตอบแทน
ถ้าผู้เล่นเต้นชนะ NPC ก็จะได้เงินรางวัล แต่ถ้าแพ้ ก็จะเสียเงินเดินพัน 
นอกจากนี้ในโหมดนี้ยังมี "เกจ Perfect" (ภาษาอังกฤษ : Perfect Gauge ) 
โดยเมื่อผู้เล่นเต้นได้ระดับ Perfect จะได้รับเกจ Perfect เพิ่มขึ้น ในทางกลับกันเมื่อ NPC ได้ Perfect เกจของผู้เล่นก็จะลดลงเช่นกัน
หากเกจ Perfect ของผู้เล่นหมดลง เกมจะจบลงทันทีด้วยผลผู้เล่นเป็นฝ่ายแพ้ โดยไม่คิดคะแนนที่มี
โหมด > โหมด Couple Battle Party

การเล่นจะเหมือนกับการเล่น Couple Dance และมีการเดิมพันเหมือนกับโหมด Battle Party
โหมด > โหมด One-Two Party

การเล่นโหมดนี้ ผู้เล่นต้องเต้นตาม NPC ที่จะบอกหมายเลขภาษาอังกฤษ ผู้เล่นต้องจำท่าที่ NPC บอก และยังต้องกดให้ตรงจังหวะอีกด้วย โดยการกดจะใช้ลูกษรแบบ4ทิศทาง คือ 
2=ล่าง 4=ซ้าย 6=ขวา 8=บน ส่วนตัว Y=5 และ G=Spacbar

โหมดในการเล่น
One-Two Party Easy
One-Two Party Hard
โหมด > โหมด Beat Up

การเล่นจะคล้ายๆกับเกม แดนซ์ แดนซ์ เรโวลูชัน คือกดตามลูกศรที่ไหลมา เพียงแต่ในโหมด Beat Up จะต้องกดลูกศร 6 หรือ 4 ตัว และมีลูกศรไหลมาจากทางด้านซ้าย และขวา 
โหมดในการเล่น
Beat Up 4
Beat Up 6
โหมด > Story Mode

Story Mode เป็นโหมดสำหรับการเล่นคนเดียว โดยผู้เล่นจะได้รับบทเป็นตัวละครของผู้เล่นเองในเกมโดยจะมีชื่อตามที่ผู้เล่นได้ตั้งชื่อให้กับตัวละครไว้ในตอนแรก(และอาจจะได้รับบทเป็นตัวละครอื่นๆในเนื้อเรื่องถ้าเล่นใน Secret Episode) โดยจุดเริ่มต้นของเนื้อเรื่องคือตัวละครของผู้เล่นนั้นได้เดินเข้ามาในเมืองออดิชั่นทาวน์อย่างไม่ตั้งใจและพบกับชายที่แต่งตัวแปลกประหลาดที่บอกว่าเมืองออดิชั่นทาวน์นั้นเป็นโลกที่อยู่อีกฝั่งหนึ่งของโลกที่เราอยู่และเราไม่สามารถออกไปจากโลกนี้ได้จนกว่าจะชนะและได้รับกุญแจกลับสู่โลกเดิมจากเครซี่ควีนเสียก่อน การเล่นจะเหมือนกับการทำภารกิจในเกมอื่นๆ ปัจจุบันมีภารกิจทั้งหมด 100 ภารกิจ ใน Episode1  100 ภารกิจ ใน Episode2  20 ภาระกิจใน Episode 3 และ secret episode อีก 100 ภาระกิจและถ้าผู้เล่นทำภารกิจครบคามกำหนดจะได้ไอคอน E1, E2 และ E3 บนหัวขอตัวละคร ตามจำนวนที่ทำภารกิจได้ คือ
E1 สีเทา ผู้เล่นทำภารกิจที่ 1-20สำเร็จ
E1 สีฟ้า ผู้เล่นทำภารกิจที่ 1-40สำเร็จ
E1 สีทอง ผู้เล่นทำภารกิจที่ 1-60สำเร็จ
E1 สีส้ม ผู้เล่นทำภารกิจที่ 1-80สำเร็จ
E1 สีชมพูเข้ม ผู้เล่นทำภารกิจที่ 1-100สำเร็จ
E2 สีส้ม ผู้เล่นทำภารกิจที่ 1-20สำเร็จ
E2 สีชมพูอ่อน ผู้ที่ทำภารกิจที่ 21-40สำเร็จ
E2 สีม่วง ผู้ที่ทำภารกิจที่ 41-60สำเร็จ
E2 สีน้ำเงิน ผู้ที่ทำภารกิจที่ 61-80สำเร็จ
E2 สีแดง ผู้ที่ทำภารกิจที่ 81 - 100 สำเร็จ
E3 สีน้ำตาล สำหรับผู้ที่ทำภารกิจ 1 - 20 สำเร็จ
โหมด > โหมด Wedding Party

ในการเล่นของโหมดนี้ ลักษณะการกดคีย์จะเหมือนกับโหมด Couple Dance แต่รูปแบบจะเป็นการสอบ โดยการสอบในโหมดนี้จะเป็นการสอบแต่งงานนั่นเอง
โหมด > โหมด Ballroom Dance

ลักษณะในการเล่นของโหมดนี้จะเหมือนกับโหมดคู่รัก โดยผู้เล่นจะต้องจับคู่ชายหญิง สามารรถเล่นได้สูงสุด 3 คู่ การคิดคะแนนของโหมดนี้จะคิดคะแนนจากการกด Synchro Perfect หรือการกด Perfect พร้อมกัน
โหมด > โหมด Special B-BOY

โหมดนี้จะมี 4 และ 8 ทิศส่วนของ 4ทิศจะเริ่มต้น 7-9 ตัว ส่วน แบบ 8 ทิศจะกด 8-10 ตัว แล้วจะเลือกแบบทีมผู้เล่นคือ 3-3 2-2 1-1
จะมีการแข่งกด Perfect ดันกันไปดันกันมา การเล่นจะเป็นช่วงๆ จะสุ่มว่าฝ่ายไหนเริ่มก่อน แล้วก็กดเล่นสลับกันไป
การเล่น จะมี 3จะแบบคือ
1.แบบ กดธรรมดา อันนี้ก็กดแบบธรรมดาเหมือนเดิม
2.แบบ ใช้ความจำ  จะมีลูกศร แสดงขึ้นมา 4ตัวแรก แล้วตัวอื่นๆที่เหลือ จะเป็นสัญลักษณ์ ??? เช่น  3727???? ให้จำเป็นระยะเวลาสั้น 
จากนั้นมีแถบกด ที่จะขึ้นสัญลักษณ์ ??? ในแถบลูกศรของเรา ซึ่งเราต้องกดลูกศร ตามที่ขึ้นโชว์ไว้ในตอนแรก ????3444 
3.แบบ 3แถว คลายกับการกดธรรมดาแต่แถบจะเป็นเหมือน  Normal Dance คือมี3แถบ
แต่ยกเว้นคือถ้าเล่นแบบ 1-1จะเป็นแบบ 3แถวกับธรรมดา
แบบ 2-2 จะเป็นแบบความจำ
แต่ถ้าแบบ 3-3 จะมีการเลือกDJ(หัวหน้าทีมขึ้น) ซึงตอน Lvแรก จะกดเหมือนกันหมดคือธรรมดา  แต่Lv2 จะเป็นแบบความจำ(เฉพาะลูกทีม)
ส่วนหัวหน้าทีมจะกดแบบธรรมดา  แต่พอ Lv.3 ลูกทีมจะกดแบบธรรมดา ส่วนหัวหน้าทีมจะกดแบบ3แถว 
แล้วก็จะมีให้กด1แถบเท่านั้น ซึ่งตัวอักษร จะเป็นสีฟ้า  ส่วนแถบที่ไม่ใช่ จะเป็นสีเท่า(เหมือนแถบคู่รัก)
แล้วก็ตอน Finish Move นั้น ขึ้นอยู่กับการ กด Prefect นั้นว่าดันไปถึงผ่ายตรงข้าม มากเท่าไร 
แล้วท่าก็จะออกอย่างสวยงาม ถ้ากดติดทั้งทีม แต่ถ้ามีคนใดคนหนึ่งกดได้ Miss ก็จะแตกต่างกันไป
โหมด > โหมด Union Battle

โหมด Union Battle จะเป็นการแข่งเต้นกับ NPC โดยเป็นการแข่งแบบ 3 ต่อ 3 ผู้ที่เข้าร่วมเล่นจะต้องมีเลเวล 6 ขึ้นไปเท่านั้น
โหมด > โหมด Beat Rush

โหมด Beat Rush เป็นโหมดที่มีรูปแบบการเล่นแบบใหม่ที่เน้นการจับจังหวะ ให้ตรงจังหวะของเพลง โดยผู้เล่นจะต้องกดปุ่มลูกศรเหมือนเดิม แต่เปลี่ยนจากการกดเป็นแถบตรงมาเป็นการกดลูกศรเป็นช่วงๆ โดยลูกแก้วจะวิ่ง ตามเข็มนาฬิกา ซึ่งผู้เล่นจะต้องกดตามจังหวะของเพลง โดยจะมีแสงวิ่งตามเส้นจังหวะก่อนที่จะเข้าสู่ปุ่มลูกศรที่ต้องกด เมื่อแสงสว่างวิ่งเข้าสู่คีย์ช่วงแรกให้ผู้เล่นกดปุ่มลูกศรให้ตรงจังหวะ จากนั้นแสงจะวิ่งต่อไปยังคีย์ต่อไป แบบนี้เรื่อยๆ จนครบเป็นวงกลม ซึ่งคีย์ทั้งหมดจะถูกแบ่งออกเป็น 4 ช่วง หากกดได้ตรงจังหวะครบทั้ง 4 ช่วงก็จะได้ Perfect แต่ถ้าจังหวะคลาดเคลื่อนในคีย์ช่วงใดช่วงหนึ่งก็ลดหลั่นลงมาเป็น Great, Cool และ Bad ตามลำดับ

โหมดการเล่น
Beat Rush 4
Beat Rush 8
Beat Rush Hard-4
Beat Rush Hard-8
Beat Rush Random 4
Beat Rush Random 8
โหมด > โหมดกีต้าร์

กีต้าร์โหมด เป็นโหมดใหม่อีกโหมดหนึ่งที่เข้ามาในออดิชั่นเซิฟเวอร์ไทย เป็นโหมดที่จำลองการเล่นมาจากการเล่นกีต้าร์ สามารถเล่นได้ทั้งคีย์บอร์ด และ จอยกีต้าร์
ลูกศรนั้นจะวิ่งมาตามทางที่เป็นคอกีต้าร์มาจนถึงช่องที่ต้องกดลูกศร ผู้เล่นจะต้องกดปุ่ม z x c v หรือ m , . / พร้อมกับปุ่ม Shift เพื่อดีดกีต้าร์  ปุ่ม z x c v ใช้กดกับลูกศร 4 ทิศ ปุ่ม m , . / ใช้กดลูกศรในบางท่อนเพลงและช่วง Flame Out เมื่อกดไปเรื่อยๆไฟเอฟเฟคข้างๆคอกีต้าร์ก็จะขึ้นเรื่อยๆจนสุด เมื่อสุดแล้วก็สามารถกดปุ่ม Delete ก็จะเข้าสู่ระบบ Flame Out ที่ต้องกดลูกศร 8 ทิศ Flame Out ก็จะได้คะแนนเพิ่มขึ้น  ปุ่มลูกศรขึ้นใช้ยกกีต้าร์ เมื่อมีเส้นขั้นคอร์ดวิ่งมาถึง พอกดแล้วจะขึ้น Success x2 หรือ x3    ปุ่มนูนที่วิ่งมา สามารถกดได้โดยไม่ต้องกด Shift  เมื่อเรากดไปเรื่อยๆโดยไม่มิสก็จะเป็นคอมโบที่เรียกว่า Spark
การสร้างห้องก็สร้างได้จากหน้าล็อบบี้ โดนเลือก Guitar Mode ชื่อห้องจะเป็นสีแดง ฉากในการเล่นตอนนี้มีแค่ฉากเดียวคือ The Fiery Concert
ลำดับคะแนน

Perfect จะได้ก็ต่อเมื่อ ผู้เล่นกด Space Bar ในจังหวะที่ลูกแก้วหยุดอยู่ตรงกลางแถบสีขาวพอดี เป็นคะแนนที่ดีที่สุดและถ้าได้ผู้เล่นสามารถทำได้ระดับ Perfect อีกครั้งในลูกศรชุดถัดไป เกมจะแสดง Perfect x2 x3 x4 ไปเรื่อยๆ และผู้เล่นจะได้รับคะแนนทวีคูณขึ้นตามจำนวนที่กด Space Bar และจะยุติการทวีคูณคะแนนเมื่อผู้เล่นกดได้ระดับ Great Cool Bad และ Miss และจะกลับไปเริ่มที่ x1 อีกครั้ง
Great
Cool
Bad
Miss คือการที่เรากดพลาดหรือกดลูกศรไม่ทัน ซึ่งจะทำให้ช่วงในการกดหยุดไป 1 เทิร์น
ออดิชันในเวอร์ชันต่างๆ

| เวอร์ชัน | ชื่ออย่างเป็นทางการ | ภาษา | ประเทศ | ผู้จัดจำหน่าย | การลงทะเบียน | เครื่องที่ใช้เล่น |
| --- | --- | --- | --- | --- | --- | --- |
| Audition Hanbiton เกาหลี | 한빛온 오디션 | ภาษาเกาหลี |  เกาหลีใต้ | YD Online (2004 - 2015)  HanbitSoft (2007–ปัจจุบัน) | ต้องลงทะเบียนก่อนเล่น | PC |
| Dancing Paradise ญี่ปุ่น | Dancing Paradise | ภาษาญี่ปุ่น |  ญี่ปุ่น | NEXON Japan Co., Ltd. | ไม่จำเป็นต้องลงทะเบียนก่อน | PC |
| Audition Online จีน | 劲舞团 | อักษรจีนตัวย่อ |  จีน | 9you.com | เลขที่ใช้บัตรประชาชนในการลงทะเบียน | PC |
| Audition ฟิลิปปินส์ | Audition Online Dance Battle Philippines | ภาษาอังกฤษ |  ฟิลิปปินส์ | IP E-Games Ventures, Inc. | บัญชีผู้ใช้ e-Games ฟิลิปปินส์ในการลงทะเบียน | PC |
| Audition เอเชียตะวันออกเฉียงใต้ | AuditionSEA | ภาษาอังกฤษ |  สิงคโปร์,  มาเลเซีย และ  ไทย | AsiaSoft Online Pte, Ltd. | ใช้เลขที่บัตรประจำตัวประชาชนของแต่ละประเทศในการลงทะเบียน | PC |
| Audition Online ไทย | Audition Online Thailand Serve | ภาษาไทย |  ไทย | Asiasoft Corporation Co., Ltd., | ใช้เลขที่บัตรประจำตัวประชาชนตามข้อมูลทะเบียนราษฎรของกระทรวงมหาดไทยในการลงทะเบียน | PC |
| Audition Online เวียดนาม | Nhịp điệu cuộc sống | ภาษาเวียดนาม |  เวียดนาม | VTC - Game Online | ไม่จำเป็นต้องลงทะเบียน | PC |
| Audition Online ไต้หวัน | 勁舞團 | อักษรจีนตัวเต็ม |  ไต้หวัน | Insrea Game Center Corporation | ใช้เลขที่บัตรประจำตัวประชาชนในการลงทะเบียน | PC |
| Audition Online ฮ่องกง | 勁舞團 | อักษรจีนตัวเต็ม |  ฮ่องกง | 9you.com |  | PC |
| Audition Online อเมริกา | Audition Online | ภาษาอังกฤษ |  สหรัฐอเมริกา | NEXON America Co., Ltd. | ต้องสมัคร Nexon Passport ก่อน | PC |
| Audition Online อินโดนีเซีย | Audition AyoDance | - |  อินโดนีเซีย | PT Megaxus Infotech | ไม่จำเป็นต้องลงทะเบียนก่อน | PC |
| Audition Online บราซิล | Audition Online Dance Battle | ภาษาโปรตุเกส |  บราซิล | Kaizen Games | ไม่จำเป็นต้องลงทะเบียนก่อน | PC |
| Audition Online กัมพูชา | Audition Online Dance Battle | ภาษากัมพูชา,อังกฤษ | กัมพูชา | VTC - Game Online | ต้องลงทะเบียนก่อน | PC |
| Audition เกาหลี | Audition Portable | ภาษาเกาหลี |  เกาหลีใต้ | ไม่มีข้อมูล | ไม่มีการลงทะเบียน | PSP |
หมายเหตุ
เซิร์ฟเวอร์เกาหลีมีการแบ่งโซนผู้ให้บริการจริง แต่จะใช้เซิร์ฟเวอร์อย่างเป็นทางการของ YD Online ทั้งหมด
แหล่งข้อมูลอื่น

AuditionSEA! - เว็บไซต์ AuditionSEA
Audition America เก็บถาวร 2007-02-25 ที่ เวย์แบ็กแมชชีน - เว็บไซต์ Audition อเมริกา *ต้องใช้ Internet Explorer (ปิดให้บริการแล้ว)
Audition Redbana เก็บถาวร 2010-11-29 ที่ เวย์แบ็กแมชชีน เว็บไซต์ Audition อเมริกา (เปิดให้บริการโดย Redbana)
Audition Brazil เก็บถาวร 2008-09-13 ที่ เวย์แบ็กแมชชีน - เว็บไซต์ Audition บราซิล
Chinese Audition - เว็บไซต์ Audition จีน
Hong Kong Audition เก็บถาวร 2007-06-16 ที่ เวย์แบ็กแมชชีน - เว็บไซต์ Audition ฮ่องกง
Dancing Paradise[ลิงก์เสีย] - เว็บไซต์ Audition ญี่ปุ่น
Korean Audition เก็บถาวร 2008-09-13 ที่ เวย์แบ็กแมชชีน - เว็บไซต์ Audition เกาหลี (BUGS)
Korean Audition - เว็บไซต์ Audition เกาหลี (ROIWORLD)
Korean Audition - เว็บไซต์ Audition เกาหลี (CLUBAUDITION)
Philippines Audition - เว็บไซต์ Audition ฟิลิปปินส์
Thai Audition - เว็บไซต์ Audition ไทย
Taiwanese Audition - เว็บไซต์ Audition ไต้หวัน
Vietnamese Audition - เว็บไซต์ Audition เวียดนาม
Audition AyoDance - เว็บไซต์ Audition อินโดนีเซีย
อักขรานุกรมภูมิศาสตร์

อักขรานุกรมภูมิศาสตร์ (อังกฤษ: gazetteer) เป็นพจนานุกรมหรือสารบบที่ใช้ร่วมกับแผนที่หรือแผนที่เล่ม ตรงแบบมีสารสนเทศเกี่ยวกับลักษณะภูมิศาสตร์ สถิติสังคมและลักษณะกายภาพของประเทศ ภูมิภาคหรือทวีป เนื้อหาของอักขรานุกรมภูมิศาสตร์อาจมีที่ตั้งของเรื่อง มิติยอดเขาและทางน้ำ ประชากร ผลิตภัณฑ์ภายในประเทศเบื้องต้นและอัตราการรู้หนังสือ สารสนเทศนี้โดยทั่วไปแบ่งเป็นหัวข้อโดยมีการแสดงรายการหน่วยตามลำดับตัวอักษร
ทราบว่ามีอักขรานุกรมภูมิศาสตร์กรีกโบราณตั้งแต่สมัยเฮลเลนิสติก อักขรานุกรมภูมิศาสตร์จีนเล่มแรกเท่าที่ทราบมีการเปิดเผยในคริสต์ศตวรรษที่ 1 และด้วยยุคสื่อพิมพ์ในประเทศจีนในคริสต์ศตวรรษที่ 9 คหบดีจีนลงทุนผลิตอักขรานุกรมสำหรับพื้นที่ท้องถิ่นของพวกตนเป็นแหล่งสารสนเทศและเป็นความภูมิใจท้องถิ่น นักภูมิศาสตร์ สเตฟานัสแห่งไบแซนทิอุม (Stephanus of Byzantium) เขียนพจนานุกรมภูมิศาสตร์ในคริสต์ศตวรรษที่ 6 ซึ่งมีอิทธิพลต่อผู้รวบรวมชาวยุโรปสมัยหลัง อักขรานุกรมภูมิศาสตร์สมัยใหม่พบได้ในส่วนอ้างอิงของห้องสมุดส่วนใหญ่ ตลอดจนบนอินเทอร์เน็ต
อะไวเทอร์เฉดออฟเพล

อะไวเทอร์เฉดออฟเพล (อังกฤษ: A Whiter Shade of Pale) เป็นเพลงจากอัลบัมชุดแรกของวงร็อกอังกฤษ โพรคัล ฮารัม ที่วางจำหน่ายในปี ค.ศ. 1967 วางจำหน่ายเป็นซิงเกิลเปิดตัวของวงเมื่อวันที่ 12 พฤษภาคม ค.ศ. 1967  ขึ้นถึงอันดับหนึ่งในชาร์ตซิงเกิลแห่งสหราชอาณาจักรเมื่อวันที่ 8 มิถุนายน และอยู่ที่อันดับหนึ่งเป็นเวลา 6 สัปดาห์  ขึ้นถึงอันดับห้าในสหรัฐอเมริกา
เพลงนี้มีชื่อเสียงจากดนตรีบรรเลงด้วยออร์แกนที่มีอิทธิพลจากผลงานของโยฮันน์ เซบาสเตียน บาค แต่งโดย แกรี บรุคเคอร์, คีธ รีด และแมททิว ฟิชเชอร์  แต่ระบุเครดิตไว้เพียงว่าแต่งโดย บรุคเคอร์/รีด  ในปี ค.ศ. 2005 ฟิชเชอร์ได้ยื่นฟ้องต่อศาลสูงว่าเขาเป็นหนึ่งในผู้ร่วมแต่งทำนองเพลงนี้  ฟิชเชอร์ชนะคดีและได้รับส่วนแบ่ง 40% ในฐานะผู้ร่วมประพันธ์ แต่จะไม่ได้รับรายได้ที่เกิดขึ้นก่อนฟ้องคดี
คีธ รีด เป็นผู้ริเริ่มแต่งเพลงนี้ โดยได้แรงบันดาลใจมาจากวลีหนึ่งที่มีคนพูดกับหญิงสาวในงานปาร์ตี้ว่า "You've turned a whiter shade of pale,"    นักวิจารณ์ดนตรีวิเคราะห์ว่าเนื้อหาของเพลงกล่าวถึงความสัมพันธ์เชิงชู้สาวระหว่างชายหญิง
ในปี 2009 สถานีวิทยุบีบีซีระบุว่า อะไวเทอร์เฉดออฟเพล เป็นเพลงที่ถูกเปิดบ่อยครั้งที่สุดในรอบ 75 ปี ในสหราชอาณาจักร  ตามด้วย Bohemian Rhapsody ของควีน และ All I Have To Do Is Dream ของดิเอเวอร์ลีบราเธอร์ส   ในปี 2004 นิตยสารโรลลิงสโตนจัดให้เพลงนี้ติดอันดับ 57 จาก 500 อันดับเพลงยอดเยี่ยมตลอดกาล
อักกรา

| อักกรา |
| --- | --- |
เมืองหลวง

อักกราแสดงแผนที่ประเทศกานาอักกราแสดงแผนที่แอฟริกา
พิกัด: 5°33′N 0°12′W﻿ / ﻿5.550°N 0.200°W﻿ / 5.550; -0.200
ประเทศ:  กานา
ภูมิภาค: เกรเทอร์อักกรา
ก่อตั้ง: ศตวรรษที่ 15
พื้นที่
 • เขตมหานครอักกรา: 173 ตร.กม. (67 ตร.ไมล์)
ความสูง: 61 เมตร (200 ฟุต)
ประชากร (2010)
 • เขตมหานครอักกรา: 5,055,900 คน
 • ความหนาแน่น: 29,000 คน/ตร.กม. (76,000 คน/ตร.ไมล์)
เขตเวลา: UTC+0 (GMT)
รหัสไปรษณีย์: GA, GL, GZ
รหัสพื้นที่: 030
อักกรา (อังกฤษ: Accra)  เป็นเมืองหลวงของประเทศกานา อยู่บริเวณชายฝั่งภาคตะวันตกของทวีปแอฟริกา เป็นศูนย์กลางการบริหารประเทศและด้านเศรษฐกิจ ผลผลิตในประเทศประมาณร้อยละ 70 ผลิตในเมืองนี้ อักกราถูกแต่งตั้งให้เป็นเมืองหลวงตั้งแต่ปี พ.ศ. 2420 สถานที่ท่องเที่ยวที่น่าสนใจ ได้แก่ พิพิธภัณฑ์แห่งชาติกานา ซึ่งเก็บรักษามรดกที่สำคัญของประเทศไว้ตั้งแต่ยุคก่อนประวัติศาสตร์ถึงสมัยปัจจุบัน โรงละครแห่งชาติกานาซึ่งเป็นสถาปัตยกรรมสมัยปัจจุบัน
↑  "Boundary and Administrative Area". Ghanadistricts.com. คลังข้อมูลเก่าเก็บจากแหล่งเดิมเมื่อ 11 July 2011. สืบค้นเมื่อ 22 July 2010.
↑  "Citypopulation.de". Thomas Brinkhoff. เก็บจากแหล่งเดิมเมื่อ 20 December 2016. สืบค้นเมื่อ 25 April 2017.
อะมอร์เฟีย

| อะมอร์เฟีย ช่วงเวลาที่มีชีวิตอยู่: ช่วงต้นยุคเอกเทเซียน - ปัจจุบัน, 1400–0Ma     ฟา>     โพรเทอโรโซอิก     อาร์เคียน  เฮด.      |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
เคลด:: อะมอร์เฟีย Amorphea Adl และคณะ, 2012

กลุ่มย่อย
 โอบาซัว เบรเวียเทีย  อะพูโซโมนาดิดา  ออพิสโธคอนต์ โฮโลไมโคตา  โฮโลซัว  อะโมโบซัว
ชื่อพ้อง
 ยูนิโคอนตา ชื่อตั้งไร้คำบรรยาย  โอพิโมดา เดอเรลล์ และคณะ, 2015
อะมอร์เฟีย (อังกฤษ: Amorphea) เป็นกลุ่มใหญ่ทางอนุกรมวิธานที่รวมถึง อะโมโบซัว และ โอบาซัว ซึ่งเป็นกลุ่มฐาน โอบาซัว นั้นประกอบด้วย โอพิสโธคอนตา ซึ่งรวมถึง เห็ดรา สัตว์ และ โคอาโนแฟลเจลเลต ความสัมพันธ์ทางอนุกรมวิธานของสมาชิกในกลุ่มนี้ถูกอธิบายและเสนอขึ้นครั้งแรกโดย โทมัส คาเวเลียร์-สมิธ (Thomas Cavalier-Smith) ในปี 2002
สมาคมนักปรสิตวิทยาโลก ซึ่งเป็นองค์กรที่รับรองด้านอนุกรมวิธานของโปรโตซัว ได้แนะนำในปี 2012 ให้เปลี่ยนคำว่า ยูนิคอนต์ เป็น อะมอร์เฟีย เนื่องจากชื่อ "ยูนิคอนต์" นั้นอิงจากลักษณะร่วมที่คาดการณ์ไว้ ซึ่งต่อมาผู้เขียนของ ISOP และนักวิทยาศาสตร์คนอื่นๆ ได้ปฏิเสธ
มันรวมถึง อะโมโบซัว โอพิสโธคอนต์ และ อะพูโซโมนาดา
การแก้ไขอนุกรมวิธานภายในกลุ่ม

โทมัส คาเวเลียร์-สมิธ (Thomas Cavalier-Smith) ได้เสนอไฟลัมใหม่ 2 ไฟลัม ได้แก่ ซัลโคซัว, ซึ่งประกอบด้วยซับไฟลัม อะพูโซอา (อะพูโซโมนาดิดา และ เบรเวียเทีย), และ วาริซัลกา, ซึ่งรวมถึงซับไฟลัม ดิฟิลเลเทีย, ดิสโคเซลิดา, แมนตาโมนาดีดา, แพลโนโมนาดีดา และ ริกิฟิลิดา.
งานวิจัยเพิ่มเติมของคาเวเลียร์-สมิธ แสดงให้เห็นว่า ซัลโคซัว นั้นเป็น พาราไฟเลติก. อะพูโซอา ก็ดูเหมือนจะเป็นพาราไฟเลติกเช่นกัน. วาริซัลกา ได้ถูกนิยามใหม่เพื่อรวมถึง แพลโนโมนาด, แมนตาโมนาส และ คอลโลดิกติออน มีการสร้างแท็กซอนใหม่ - กลิสโซดิสเซีย - สำหรับ แพลโนโมนาด และ แมนตาโมนาส แต่ยังต้องยืนยันความถูกต้องของอนุกรมวิธานที่ได้รับการแก้ไขนี้อีกครั้ง
อะโมโบซัว ดูเหมือนจะเป็นโมโนไฟเลติก โดยมีแขนงหลักสองแขนงคือ โคนอซา และ โลโบซา โคนอซา แบ่งออกเป็น อินฟราไฟลัม แซมิโคโนซา (ไมซีโตซัว และ วาเรียเซีย) และ อาร์คีอะมีบา แบบไม่ใช้ออกซิเจน โลโบซา ประกอบด้วยอะมีบาโลโบซาที่ไม่มีแฟลเจลลัมทั้งหมด และได้ถูกแบ่งออกเป็นสองคลาสคือ ดิสโคเซีย ซึ่งมีเซลล์แบน และ ทูบูลิเนีย ซึ่งมีซีดูปอดรูปท่อเป็นหลัก
เคลด

กลุ่มนี้ประกอบด้วยเซลล์ยูคาริโอติกที่มีแฟลเจลลัมเดี่ยวที่โผล่ออกมาเป็นส่วนใหญ่ หรือเป็นอะมีบาที่ไม่มีแฟลเจลลัม ยูนิคอนต์รวมถึง โอพิสโธคอนต์ (สัตว์ เห็ดรา และรูปแบบที่เกี่ยวข้อง) และ อะโมโบซัว ตรงกันข้าม กลุ่มยูคาริโอตที่รู้จักกันดีอื่น ๆ ซึ่งมักมีแฟลเจลลัมสองอันที่โผล่ออกมา (แม้ว่าจะมีข้อยกเว้นมากมาย) มักถูกเรียกว่า ไบคอนต์ ไบคอนต์รวมถึง อาร์เคอพลาสติดา (พืชและญาติ) และ ซูเปอร์กรุ๊ป SAR คริปติสตา แฮปติสตา เทโลเนเมีย และ พิโคซัว
One view of the great kingdoms and their stem groups. The Metamonada are hard to place, being sister possibly to Discoba, possibly to Malawimonada.
ลักษณะเฉพาะ

ยูนิคอนต์มีการรวมกันของยีนสามยีนที่ขาดหายไปในไบคอนต์ ยีนทั้งสามที่รวมกันในยูนิคอนต์ แต่ไม่ใช่แบคทีเรียหรือไบคอนต์ เข้ารหัสเอนไซม์สำหรับการสังเคราะห์นิวคลีโอไทด์ไพริมิดีน: คาร์บาโมอิลฟอสเฟตซินเทส ไดไฮโดรโอโรเทส แอสพาร์เตตคาร์บาโมอิลทรานสเฟอเรส สิ่งนี้ต้องเกี่ยวข้องกับการรวมกันสองครั้ง ซึ่งเป็นเหตุการณ์ที่หายาก รองรับบรรพบุรุษร่วมกันของโอพิสโธคอนต์และอะโมโบซัว
คาเวเลียร์-สมิธ (Cavalier-Smith) เดิมทีเสนอว่า ยูนิคอนต์มีแฟลเจลลัมเดี่ยวและเซนทริโอลเดี่ยวในบรรพบุรุษ อย่างไรก็ตาม นี่ไม่น่าจะเป็นไปได้ เนื่องจาก โอพิสโธคอนต์ ที่มีแฟลเจลลัม และอะโมโบซัว บางชนิดที่มีแฟลเจลลัม รวมถึง เบรวีเอตา จริง ๆ แล้วมีเซนทริโอลสองอัน เช่นเดียวกับ 'ไบคอนต์' ทั่วไป (แม้ว่าจะมีเพียงอันเดียวที่มีแฟลเจลลัมในยูนิคอนต์ส่วนใหญ่) การจัดเรียงแบบคู่สามารถเห็นได้ในการจัดระเบียบของเซนทริโอลในเซลล์สัตว์ทั่วไป แม้จะมีชื่อของกลุ่ม แต่บรรพบุรุษร่วมกันของ 'ยูนิคอนต์' ทั้งหมดอาจเป็นเซลล์ที่มีเซนทริโอลสองอัน
แหล่งข้อมูลอื่น

"Eukaryotes". Tree of Life.org
| --- | --- |
การแยกแยะหน่วยอนุกรมวิธาน:  Wikidata: Q964455  Wikispecies: Unikonta  BioLib: 322924
อะโลอิน

| --- | --- |


ข้อมูลทางคลินิก
ช่องทางการรับยา: ทางปาก
รหัส ATC: none
ตัวบ่งชี้
 ชื่อตามระบบ IUPAC Aloin A: (10S)-10-Glucopyranosyl-1,8-dihydroxy-  3-(hydroxymethyl)-9(10H)-anthracenone 
เลขทะเบียน CAS: 8015-61-0 N
PubChem CID: 313325
ChemSpider: 24534069 N
UNII: W41H6S09F4
ChEBI: CHEBI:73222 N
ChEMBL: CHEMBL497001 N
ECHA InfoCard: 100.014.371 
ข้อมูลทางกายภาพและเคมี
สูตร: C21H22O9
มวลต่อโมล: 418.39 g·mol−1
แบบจำลอง 3D (JSmol): Interactive image
จุดหลอมเหลว: 148 องศาเซลเซียส (298 องศาฟาเรนไฮต์) (70–80 °C , โมโนไฮเดรต)
 SMILES c1cc2c(c(c1)O)C(=O)c3c(cc(cc3O)CO)[C@H]2[C@H]4[C@@H]([C@H]([C@@H]([C@H](O4)CO)O)O)O 
 InChI InChI=1S/C21H22O9/c22-6-8-4-10-14(21-20(29)19(28)17(26)13(7-23)30-21)9-2-1-3-11(24)15(9)18(27)16(10)12(25)5-8/h1-5,13-14,17,19-26,28-29H,6-7H2/t13-,14+,17-,19+,20-,21+/m1/s1 N Key:AFHJQYHRLPMKHU-OSYMLPPYSA-N N 
  7Y (what is this?)  (verify)
 สารานุกรมเภสัชกรรม
อะโลอิน (อังกฤษ: aloin) หรือ บาร์บาโลอิน (barbaloin) เป็นสารประกอบที่มีสูตรเคมีคือ C21H22O9 มีสีเหลืองน้ำตาล รสขม พบทั่วไปในยางว่านหางจระเข้ เมื่อแห้งใช้เป็นสารรสขม อะโลอินที่สกัดจากธรรมชาติจะเป็นการผสมของ 2 ไดอาสเตอริโอเมอร์ คือ อะโลอินเอ (บาร์บาโลอิน) และอะโลอินบี (ไอโซบาร์บาโลอิน) มักเตรียมได้จากการสกัดยางว่านหางจระเข้แล้วทำให้แห้งในรูปแบบเม็ดหรือของเหลว
อะโลอินช่วยเพิ่มการบีบตัวของลำไส้ และป้องกันการดูดน้ำกลับจากอุจจาระ แต่หากใช้มากเกินอาจทำให้ปวดท้องและท้องเสีย ด้วยเหตุนี้ในปี ค.ศ. 2002 สำนักงานอาหารและยาสหรัฐ (FDA) ประกาศให้ยาระบายว่านหางจระเข้ไม่สามารถ "ยอมรับโดยทั่วไปว่าปลอดภัย" (Generally recognized as safe) และผลิตภัณฑ์ที่มีสารอะโลอินไม่สามารถวางขายบนเคาน์เตอร์ได้ เพราะอาจเป็นสารก่อมะเร็ง อย่างไรก็ตาม การใช้สารอะโลอินในการรักษาโรคมีมาตั้งแต่สมัยโบราณ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อะโลอิน
"Aloin - MSDS". ScienceLab. คลังข้อมูลเก่าเก็บจากแหล่งเดิมเมื่อ 2015-09-09. สืบค้นเมื่อ 2016-12-24.
อะโดบี ออเธอร์แวร์

| --- | --- |

นักพัฒนา: อะโดบีซิสเต็มส์ (หรือแมโครมีเดีย ในอดีต)

รุ่นเสถียร: 7.02    / 2003; 21 ปีที่แล้ว (2003)
 
ระบบปฏิบัติการ: ไมโครซอฟท์ วินโดวส์ และ แมคโอเอสเท็น
ประเภท: สิ่งแวดล้อมสำหรับการพัฒนาแบบเบ็ดเสร็จ
สัญญาอนุญาต: ซอฟต์แวร์กรรมสิทธิ์และเชิงพาณิชย์
เว็บไซต์: www.adobe.com/products/authorware/
แมโครมีเดีย ออเธอร์แวร์ (อังกฤษ: Macromedia Authorware) ซึ่งปัจจุบันได้เป็นส่วนหนึ่งของอะโดบีซิสเต็มส์ โดยเป็นโปรแกรมที่มีพื้นฐานบนการใช้งานแบบผังงาน ออเธอร์แวร์ได้ถูกนำมาใช้สำหรับการสร้างโปรแกรมสำหรับการโต้ตอบที่สามารถบูรณาการเป็นเนื้อหามัลติมีเดียได้ ซึ่งแบบผังงานของออเธอร์แวร์จะต่างจากโปรแกรมอื่นๆ เช่น อะโดบี แฟลช และ อะโดบี ไดเร็กเตอร์ ซึ่งใช้การจัดการงานแบบเส้นเวลา และ โครงสร้างสคริปต์
ประวัติ

ออเธอร์แวร์ เป็นโปรแกรมที่พัฒนาโดยบริษัทแมโครมีเดีย คิดค้นขึ้นในปี พ.ศ. 2530 โดยด็อกเตอร์ไมเคิล อัลเลน ซึ่งอัลเลนมีส่วนร่วมในการพัฒนาระบบปฏิบัติการพลาโต ในช่วงยุค 1970 กับมหาวิทยาลัยอิลลินอยส์ และ คอนโทรลดาตาคอเปอเรชัน หรือ CDC โดยอัลเลนเป็นหัวหน้าของการสร้างระบบช่วยสอน และลงทุนอย่างมากมายเพื่อที่จะสร้างซอฟต์แวร์ที่เสมือนกับห้องสมุด และมีบทเรียนต่างๆ ให้สามารถทำงานบนระบบปฏิบัติการพลาโต
การเขียนบทเรียนบนระบบปฏิบัติการพลาโตเป็นภาษาโปรแกรมเฉพาะที่เรียกว่า ติวเตอร์ (TUTOR) ซึ่งมีโครงสร้างเฉพาะตัวในการสอน เช่นการตัดสินคำตอบ และ โครงสร้างที่สามารถแตกแยกเป็นส่วนย่อยๆ ได้ ติวเตอร์สามารถสร้างระบบสคิรปต์ที่มีประสิทธิภาพ เช่น การจำลองสิ่งต่างๆ และการเล่นเกม อย่างไรก็ตาม แม้ว่าเขาจะมีความตั้งใจที่จะสร้างสิ่งที่ให้ความรู้เกี่ยวกับการศึกษาเป็นเวลานานนับทศวรรษที่ผ่านมาในการทำงาน แต่ภาษาติวเตอร์ ไม่ใช่เรื่องง่ายที่จะสามารถเรียนรู้และเข้าใจมัน
ออเธอร์แวร์เป็นโปรแกรมที่นำมาแก้มาปัญหาของภาษาติวเตอร์ ซึ่งในช่วงแรกเป็นโปรแกรมสำหรับแมคอินทอช เท่านั้น แต่โปรแกรมสามารถทำงานบนระบบดอส ได้ด้วย ซึ่งโปรแกรมบนดอสพัฒนาจนถึงการปล่อยโปรแกรมให้สามารถทำงานบนไมโครซอฟท์ วินโดวส์
ออเธอร์แวร์ใช้หน้าตาของโปรแกรมที่สามารถมองเห็นได้ด้วยไอคอน ซึ่งเป็นส่วนประกอบสำคัญของการเรียนรู้แบบโต้ตอบ โดยผู้ใช้สามารถวางไอคอนไว้บนเส้น (flowline) เพื่อสร้างลำดับเหตุการณืที่จะกำหนดให้เกิดขึ้น โดยออเธอร์แวร์ประสบความสำเร็จอย่างรวดเร็วในการวางขายโปรแกรม บริษัทออเธอร์แวร์ ก่อตั้งขึ้นขึ้นในปี พ.ศ. 2535 โดยเป็นการรวมตัวของบริษัทแมโครมายด์ และ พาราคอมป์ ก่อนจะเป็นแมโครมีเดีย และต่อมาในเดือนธันวาคม พ.ศ. 2548 อะโดบี ได้ควบรวบแมโครมีเดียเข้าด้วยกัน ภายใต้ชื่ออะโดบีซิสเต็มส์ ซึ่งรุ่นปัจจุบันของโปรแกรมคือ 7.02 โดยรุ่น 7 วางขายในปี พ.ศ. 2546 ซึ่งมีปัญหากับอินเทอร์เน็ตเอกซ์พลอเรอร์ 7 และต่อมาได้มีปัญหากับโหมดป้องกันบนวินโดวส์วิสตา เป็นข้อผิดพลาดของรันไทม์ ReadURL() Javascript function
โดยสังคมที่มีส่วนร่วมในการพัฒนาออเธอร์แวร์นั้นรู้กันว่าจะมีการพัฒนารุ่น 8.0 ก่อนที่จะมีการควบรวมของทั้งสองบริษัท กับ 4 รุ่นทดลองที่ปล่อยออกมาให้ทดสอบก่อนจะมีการรวมบริษัท รวมไปถึงคุณลักษณะใหม่ต่างๆ ความสามารถในการเผแพล่เป็นไฟล์ช็อกเวฟแฟลช ซึ่งต่อมาในวันที่ 3 สิงหาคม พ.ศ. 2550 หลังจากหลายปีในการพัฒนารุ่นใหม่ อะโดบีได้ยืนยันว่าจะหยุดการพัฒนาออเธอร์แวร์
แหล่งข้อมูลอื่น

เว็บไซต์ทางการ
Adobe solutions for e-learning
Authorware User Community (Authorware.com)
AWARE - the discussionlist for Macromedia Authorware professionals เก็บถาวร 2012-07-10 ที่ เวย์แบ็กแมชชีน
Adobe plans to discontinue development of Authorware - August 8, 2007
A'ware Tips
อะโดบี อาฟเตอร์เอฟเฟกต์

| --- | --- |

ภาพโปรแกรมอะโดบี อาฟเตอร์เอฟเฟกต์ CS6 บนแมคโอเอสเท็น ไลออน
นักพัฒนา: อะโดบีซิสเต็มส์

รุ่นเสถียร: CS6 (11.0.2)    / 12 ตุลาคม ค.ศ. 2012 (2012-10-12)
 
ภาษาที่เขียน: C++
ระบบปฏิบัติการ: แมคโอเอสเท็น, ไมโครซอฟท์ วินโดวส์
ประเภท: กราฟิกเคลื่อนไหว / ภาพเอฟเฟ็ก / แอนิเมชัน
สัญญาอนุญาต: กรรมสิทธิ์
เว็บไซต์: Adobe After Effects Website
อะโดบี อาฟเตอร์เอฟเฟกต์ (อังกฤษ: Adobe After Effects) เป็นโปรแกรมประยุกต์เกี่ยวกับการสร้างกราฟิกเคลื่อนไหว ,ภาพเอฟเฟ็ก และคอมโพสิตในระบบดิจิทัล ผลิตโดยบริษัทอะโดบีซิสเต็มส์ ที่ใช้ในกระบวนการผลิตเบื้องหลังของการสร้างภาพยนตร์ และรายการโทรทัศน์ การใช้งานหลักคือการก่อกำเนิดแอนิเมชันแบบ 2 มิติ และ2.5 มิติ ,องค์ประกอบภาพเอฟเฟ็ก และการตกแต่ง (การปรับภาพ , การแก้ไขสี และอื่นๆ)
ประวัติความเป็นมา

After Effects เดิมสร้างโดย David Herbstman, David Simons, Daniel Wilk, David M. Cotter และ Russell Belfer ที่Company of Science and Artใน พรอวิเดน ซ์โรดไอส์แลนด์ ซอฟต์แวร์สองเวอร์ชันแรก 1.0 (มกราคม 2536) และ 1.1 ได้รับการเผยแพร่โดยบริษัทที่นั่น CoSA ซึ่งมี CEO คือ William J. O'Farrell CoSA พร้อม After Effects ถูกซื้อกิจการโดยAldus Corporationในเดือนกรกฎาคม พ.ศ. 2536 ซึ่ง Adobe เข้าซื้อกิจการในปี พ.ศ. 2537 Adobe ได้ซื้อPageMakerเช่นกัน After Effects รุ่นใหม่แรกของ Adobe คือเวอร์ชัน 3.0
ประวัติความเป็นมา > แหล่งข้อมูลอื่น

เว็บไซต์อย่างเป็นทางการ
| ด ค กโปรแกรมประยุกต์ต่าง ๆ ของอะโดบีซิสเต็มส์ |
| --- | --- | --- |
| Creative Suite |  After Effects  Contribute  Dreamweaver  Encore  Flash  Fireworks  Illustrator  InCopy  InDesign  OnLocation  Photoshop  Premiere Pro  Soundbooth  |  |
| Shared |  Bridge  Device Central  Dynamic Link  Version Cue  |  |
| Technical Communication Suite |  Acrobat  Captivate  FrameMaker  RoboHelp  |  |
| เดสก์ทอป |  Audition  Director  PageMaker  Photoshop Lightroom  |  |
| เซิร์ฟเวอร์ |  ColdFusion  LiveCycle  Flash Media Server  JRun  Premiere Express  Photoshop Express  |  |
| เลิกพัฒนาแล้ว |  GoLive  ImageReady  Stock Photos  |  |